Lav et referat af nedenstående tekst:

Tekst:
Fredag aften udbrød der brand på Skolegades Skole på Skolegade 34 i Brønderslev. Ilden opstod sandsynligvis i et skur, som ligger i tilknytning til skolen, og det udbrændte i går. Ellers er der ikke sket de store skader på skolen. Nordjyllands Politi og Nordjyllands Beredskab fik meldingen om branden klokken 20.18 fredag aften, og nu er der måske kommet nye spor, der peger på, hvad der kan have været skyld i branden. Det kan nemlig have været en form for fyrværkeri, der har startet branden, det oplyser Per Vagn, vagtchef ved Nordjyllands Politi. - Et vidne har set nogle unge mennesker skyde en form for røgbomber af ved skolen cirka 20 minutter før branden opstod, fortæller Per Vagn. Han fortæller, at politiet nu leder efter de unge mennesker, der måske var skyld i branden på skolen. Nordjyllands Politi vil gerne høre fra andre vidner, der kan hjælpe med at opklare sagen. De kan kontaktes på telefonnummer 114.

Referat:
Politi og brandvæsen måtte i går rykke ud til brand på Brønderslev skole. Fyrværkeri kan have været årsag til branden ifølge vidne.